4 หุ้นแบงก์ร่วง แพนิก “โกลด์แมน แซคส์” รายได้-กำไรปี 65 ต่ำคาด
4 หุ้นแบงก์ร่วง รับเซนติเมนต์เชิงลบ หวั่นผลงานออกมาไม่สดใส หลังธนาคารรายใหญ่ของสหรัฐ “โกลด์แมน แซคส์” รายงานรายได้-กำไรงวดปี 65 ออกมาต่ำกว่าคาด
4 หุ้นแบงก์ร่วง รับเซนติเมนต์เชิงลบ หวั่นผลงานออกมาไม่สดใส หลัง “โกลด์แมน แซคส์” รายงานรายได้-กำไรปี 65 ต่ำคาด
18 ม.ค. 2566

ผู้สื่อข่าวรายงานว่า วันนี้ (18 ม.ค.66) ณ เวลา 10:26 น. ราคาหุ้น ธนาคารกสิกรไทย จำกัด (มหาชน) หรือ KBANK อยู่ที่ระดับ 152 บาท ลบ 1 บาท หรือ 0.65% สูงสุดที่ระดับ 152.50 บาท ต่ำสุดที่ระดับ 151 บาท ด้วยมูลค่าการซื้อขาย 751.60 ล้านบาท
ธนาคารกรุงไทย จำกัด (มหาชน) หรือ KTB อยู่ที่ระดับ 17.50 บาท ลบ 0.10 บาท หรือ 0.57% สูงสุดที่ระดับ 17.70 บาท ต่ำสุดที่ระดับ 17.50 บาท ด้วยมูลค่าการซื้อขาย 318.38 ล้านบาท
บริษัท เอสซีบี เอกซ์ จำกัด (มหาชน) หรือ SCB อยู่ที่ระดับ 110 บาท ลบ 0.50 บาท หรือ 0.45% สูงสุดที่ระดับ 110.50 บาท ต่ำสุดที่ระดับ 109.50 บาท ด้วยมูลค่าการซื้อขาย 189.66 ล้านบาท
ธนาคารกรุงเทพ จำกัด (มหาชน) หรือ BBL อยู่ที่ระดับ 153.50 บาท ลบ 1 บาท หรือ 0.55% สูงสุดที่ระดับ 155 บาท ต่ำสุดที่ระดับ 153.50 บาท ด้วยมูลค่าการซื้อขาย 423.30 ล้านบาท
ทั้งนี้ ราคาหุ้นกลุ่มแบงก์ปรับตัวลดลงในวันนี้ คาดได้รับเซนติเมนต์เชิงลบ หลังผลประกอบการของธนาคารพาณิชย์ในสหรัฐฯ ออกมาต่ำกว่าคาด
โดย โกลด์แมน แซคส์ ธนาคารรายใหญ่ของสหรัฐเปิดเผยกำไรและรายได้ที่ต่ำกว่าคาดในไตรมาส 4/2565 เนื่องจากผลกระทบของรายได้ที่ลดลงในธุรกิจวาณิชธนกิจและธุรกิจบริหารสินทรัพย์ โดยรายงานดังกล่าวได้ฉุดราคาหุ้น โกลด์แมน แซคส์ ปิดตลาดร่วงลง 6.44%
ขณะที่กำไรต่อหุ้นของโกลด์แมน แซคส์ ในไตรมาส 4 อยู่ที่ 3.32 ดอลลาร์ ซึ่งต่ำกว่าที่นักวิเคราะห์คาดการณ์ที่ระดับ 5.48 ดอลลาร์ และรายได้อยู่ที่ 1.059 หมื่นล้านดอลลาร์ ต่ำกว่าที่นักวิเคราะห์คาดการณ์ที่ระดับ 1.083 หมื่นล้านดอลลาร์